ದಾಲ್ ಖಿಚ್ಡಿ ಮಾಡುವ ಸರಳ ವಿಧಾನ ನಿಮಗಾಗಿ

ಬೆಳಗಿನ ಉಪಹಾರಕ್ಕೆ ಪೌಷ್ಠಿಕಾಂಶವುಳ್ಳ ಆಹಾರ ಸೇವನೆ ಅತ್ಯವಶ್ಯಕವಾಗಿದೆ. ನೀವು ಪೌಷ್ಟಿಕ ಆಹಾರ, ರುಚಿಯಾದ ಆಹಾರ ಮಾಡಬೇಕು ಎಂದಿದ್ದವರು ದಾಲ್ ಖಿಚ್ಡಿ ಮಾಡಲು ಟ್ರೈ ಮಾಡಿ.

ಬೇಕಾಗುವ ಸಾಮಗ್ರಿಗಳು:
* ಅಕ್ಕಿ- 1 ಕಪ್
* ಮೂಂಗ್ ದಾಲ್/ಹೆಸರು ಬೇಳೆ – ಅರ್ಧ ಕಪ್
* ತುಪ್ಪ- ಅರ್ಧ ಕಪ್
* ಅರಿಶಿಣ- 1 ಚಮಚ
* ರುಚಿಗೆ ತಕ್ಕಷ್ಟು ಉಪ್ಪು
* ಜೀರಿಗೆ- 1 ಚಮಚ
* ಈರುಳ್ಳಿ- 1
* ಶುಂಠಿ ಬೆಳ್ಳುಳ್ಳಿ ಪೇಸ್ಟ್- 2 ಚಮಚ
* ಟೊಮೆಟೋ- 1
* ಮೆಣಸಿನ ಪುಡಿ- 1 ಚಮಚ
* ಗರಂ ಮಸಾಲ- ಸ್ವಲ್ಪ
* ಕೊತ್ತಂಬರಿ ಸೊಪ್ಪು- ಸ್ವಲ್ಪ

ಮಾಡುವ ವಿಧಾನ:
* ಕುಕ್ಕರ್‌ಗೆ ಅಕ್ಕಿ, ಮೂಂಗ್ ದಾಲ್, ತುಪ್ಪ, ಅರಿಶಿಣ, ಉಪ್ಪು ನೀರು ಸೇರಿಸಿ ಬೇಯಿಸಬೇಕು.
* ಪಾತ್ರೆಯಲ್ಲಿ ತುಪ್ಪ, ಜೀರಿಗೆ, ಈರುಳ್ಳಿ, ಶುಂಠಿ ಬೆಳ್ಳುಳ್ಳಿ ಪೇಸ್ಟ್, ಟೊಮೆಟೋ ಸೇರಿಸಿ ಹುರಿಯಬೇಕು.
* ನಂತರ ಅರಿಶಿಣ, ಮೆಣಸಿನ ಪುಡಿ, ಗರಂ ಮಸಾಲ ಮತ್ತು ಉಪ್ಪು ಸೇರಿಸಿ.

* ನಂತರ ಇದಕ್ಕೆ ಬೇಯಿಸಿದ ಅಕ್ಕಿ ಮತ್ತು ದಾಲ್, ನೀರು ಸೇರಿಸಿ.
* ಕೊತ್ತಂಬರಿ ಸೊಪ್ಪು ಸೇರಿಸಿ ಬೇಯಿಸಿದರೆ ದಾಲ್ ಖಿಚ್ಡಿ ಸವಿಯಲು ಸಿದ್ಧವಾಗುತ್ತದೆ.